Nyhed • Dec 02, 2015 08:57 CET
Fuglebjerg Solsortevej Hus Tirsdag klokken 7.15 – Tirsdag 13.15 Bærbar pc
Haslev Themstrupvej Hus Tirsdag klokken 16.30 – Tirsdag klokken 21 Smykker
Herlufmagle Trælløsevej Hus Mandag klokken 23 – Tirsdag klokken 8 Intet stjålet
Nykøbing F Vestensborg Allé Lejlighed Mandag klokken 24 Intet stjålet
Næstved Georg Brandes Vej Hus Tirsdag klokken 15 – Tirsdag klokken 20.30 Antikt saltkar og peberbøsse og diverse smykker
Rødby Svanevej Hus Torsdag klokken 12 – Tirsdag klokken 12.30 To Siemens pc’er, to luftpistoler, en pengeboks, to Sony Ericsson mobiltelefoner og en iPhone 5
Maribo Østre Landevej Klokken 21.45 – 22.15 Spritkontrol: 35 kontrolleret – ingen sager
Slagelse Frederiksgade Klokken 16 – klokken 16.20 To sigtet for ikke at bruge sikkerhedssele og en sigtet for at tale i håndholdt mobiltelefon
Haslev Ny Næstvedvej Klokken 17.49 – 20.35 ATK 264 75 60 km/t 107 km/t 19 klip og to betingede frakendelser
Lov Landevejen Klokken 16.53 – 22.15 ATK 154 52 50 km/t 95 km/t 10 klip og en betinget frakendelse
Vordingborg Sydmotorvejen Klokken 11.23 – 14.15 ATK 1122 109 90 km/t 136 km/t 18
Politiet standsede onsdag klokken 2.14 en 19-årig mand fra Slagelse på Slagelse Landevej i Vemmelev. En narkometertest viste, at den 19-årige var påvirket af hash, og at han var i besiddelse af 5 gram hash, og han blev derfor anholdt og sigtet for kørsel i påvirket tilstand, for overtrædelse af lov om euforiserende stoffer. Da han var frakendt kørekortet, blev han også sigtet for kørsel uden førerret.
NÆSTVED: Oplyste falsk id – havde ikke noget kørekort
Tirsdag klokken 8.16 fik politiet en anmeldelse om en bilist, som kørte noget slingrende i Næstved, og det lykkedes takket være gode vidner at finde frem til bilen på Jagtvej i Næstved. Føreren havde ikke spændt sikkerhedsselen, og han havde ikke sit kørekort med, men viste et sundhedskort, som svarede til en 20-årig mand. Gået lidt på klingen viste det sig, at forklaringen ikke holdt, og at der i virkeligheden var tale om en 21-årig mand fra Køge. Han havde givet en andens cpr-nummer for at slippe for en bøde, for den 21-årige var nemlig frakendt kørekortet, og de nummerplader, der sad på bilen, var meldt stjålet den 22. oktober i Rønnede. Den 21-årige blev derfor sigtet for at køre uden sikkerhedssele, for kørsel i frakendelsestiden, for tyveri af nummerplader og for overtrædelse af straffelovens bestemmelser om falsk anklage og misbrug af et ægte dokument.
HASLEV: Kørte i grøften – uden kørekort
Politiet blev tirsdag klokken 21.26 kaldt til et færdselsuheld, der netop var sket på Ringstedvej i Haslev. En bil med en 23-årig mand fra Haslev kom af ukendte årsager ud i rabatten og røg i grøften. Den 23-årige viste sig at være frakendt kørekortet, og de nummerplader, der sad på bilen, var meldt stjålet i juli måned i Haslev. Den 23-årige blev rutinemæssigt alkometertjekket, men der var ikke tale om spirituskørsel. Til gengæld blev han sigtet for kørsel uden førerret, for tyveri af nummerplader og for at køre i en uindregistreret bil uden forsikring.
NYKØBING: 34-årig sigtet for vold
En 34-årig mand fra Årslev blev onsdag klokken 1.58 anholdt i Nykøbing. Han er sigtet for vold. Den 34-årige blev anholdt efter, at en taxachauffør havde afbrudt et slagsmål på Grønttorvet, hvor tre mænd sloges. Da taxachaufføren råbte efter slagsbrødrene, forsvandt de to af deltagerne, mens den 34-årige blev tilbage, noget forslået. Da politiet ankom til stedet, blev den 34-årige anholdt og taget med til politistationen i Næstved, og han skal nu afhøres om nattens begivenheder.
RØDBYHAVN: 28-årig dømt for menneskesmugling
Retten i Nykøbing afsagde tirsdag dom i en sag om menneskesmugling.
En 28-årig irakisk mand med bopæl i Italien blev dagen før anholdt efter en kontrol, som politiet gennemførte af de rejsende i toget fra Hamborg mod København, da det kom i land i Rødbyhavn. Den 28-årige rejste sammen med to 18-årige irakiske drenge, som imidlertid ikke havde nogen gyldig rejselegitimation. De to 18-årige blev derfor anholdt og sigtet for ulovligt ophold, mens den 28-årige blev sigtet for menneskesmugling.
Det takserede retten til en fængselsstraf af 30 dage og udvisning fra Danmark med et indrejseforbud på fire år. Den 28-årige forblev fængslet efter dommen.
ssj@politieh.dk
aso0ej21@pbdoliuiti.uqaqdk
mvi0lqgb16@pwxvyjroliti.setgdllkdk